 Nime izu ụka gara aga, Uche Nworah, bụ Onye Isi Ụlọ Anambra Broadcasting Service, jiri edemede ya were na-arịọ ụmụ afọ Anambra ka ha tụnyere otu ndọrọndọrọ ọchịchị APGA akwụkwọ na ntụliaka nke ndị Ụlọ Ome Iwu steeti na Satọdee.  Nokwu ya, ị tụnyere ndị APGA ga-enye aka mee ka mmepe nke gọọmenti a nọ nisi ya gaa niru site nihu na ezi mmekọrịta zuru okè dị netiti ụlọ ọrụ gọvanọ na ụlọ Ome Iwu. Nke ka ọ kọwara na ọ gaghị adị irè ma ọ bụrụ na ndị ókwé ndọrọndọrọ ọchịchị ọzọ abụrụ ndị a tụnyere nụlọ Ome Iwu nke ga-eme ka ezi ọchịchị gọvanọ Obianọ bù nobi ghara ịdị irè.Nitule ọtụtụ ụsa soro akụkọ ahụ, ọ bụ ihe doro anya na ọtụtụ ụmụ afọ Anambra Steeti kpọrọ ekwo nkụ ịji gosipụta iwe ha na obi adịghị ha mma gbasara agwa ndị APGA kpara na ntụli aka onye isi ala gara aga. Ọtụtụ nime ha na-ekwu na ndị tozuru isonye na ntụli aka ná Anambra Steeti ekpebiela ma kwukwa hoohaa na ọ bụ gọvanọ kpatara ọdịda ndị ndọrọndọrọ ọchịchị PDP na-agbanyeghị na ọ bụ Anambra Steeti nyere okwe ndọrọndọrọ ọchịchị ahụ ntụliaka kachasị na mpaghara ọwụwa anyanwụ.Kamgbe ahụ, ọ na-akpọtụ akpọtụ ma na-azụkwa azụ dịka ọtụtụ edemede jupụtara na Facebook nke isi ya bụ iriteghachi obi ụmụ Anambra ka ha nwee nchegharị na mkpebi ha iji were chụpụ ndị APGA na Ụlọ Ome Iwu. Nke a gosiri nke ọma na otu ndọrọndọrọ ọchịchị APGA guzoro na ala nemikpu emikpu noge a na steeti ahụ. Ndị isi ndọrọndọrọ ọchịchị APGA bụzi ndị ji otu ụkwụ kwụrụ na-éché otu ha ga-esi lụọ ọgụ a siri ike ma dịkwa oké mkpa megide ndị ọzọ kwadoro nke ọma.A gaghị m achọ ị ga niru otu ndị APGA siri jehie mana nke bụ isi okwu bụ na ndị isi ya bụ otu ndọrọndọrọ ọchịchị aghọtala njehie ha nụzọ dị ilu dịka ha mara afọ nala nizu ụka gara aga nke gosiri ha na ọ bụ ụmụ Anambra ji ike site nigosi ha na ha mara nke ekwe na-akụ nihe gbasara ndọrọndọrọ. Obodo a abụghị Kano ma ọ bụ Zamfara steeti bụ ndị na-emepeghị anya nihe gbasara ndọrọndọrọ ọchịchị. Dịka ndị ọchịchị onye kwuo uche ya doro anya nke ọma, ụmụ Igbo bụ ndị nwere uche ị kwụrụ onwe ha ọtụtụ afọ tupu amụọ Lincoln.Ajụjụ were bụrụzia, ndị Anambra a ga-eji maka njọ otu nwoke mekpaa otu ndọrọndọrọ ọchịchị ahụ? Ụdị mmechu ihu emechuru APGA na ntụli aka gara aga, o zubeghị iji gbanwee echiche ndị otu ndọrọndọrọ ọchịchị ahụ? Ọ bụ na-enweghị ike ị gbaghara njehie nke ndị APGA dịka ọtụtụ kpọrọ ekwo nkụ? Ajụjụ ndị a na ndị ọzọ na-achọ ụsa nke ga-abụ na o nwetaghị, nwere ike ime ka anyị mee ihe mmekpu ndọrọndọrọ nke ga-ebute arịrị nọdịnihu. Ka anyị ghara iwere iwe nwata kwafuru ogiri akwụ were tigbuo ya.Anambra nafọ ndị gara aga egosipụtala ntozu okè na ndọrọndọrọ ọchịchị site na imemila ọgbaghara noge ntụliaka. A na m eche ma werekwa na-ekpe ekpere na-asị ka ọgba aghara nke dị oge a ghara ịnye onye iro oghere na Anambra Steeti. Ya biri ndị Anambra ebiri nuche na Anambra ga-adị ma mkpụrụ ụbọchị iteghete nke ọnwa March gafee. Ya mere, ka anyị tụlee uche nke ọma na nhọpụta a dị oké mkpa tupu anyị ebinye aka nakwụkwọ. Ma cheta na onye gburu nwanne ya, abụghị dike.Chukwu gọzie Steeti Anambra.Ihe Odide - Chibuzor Clinton Ntụgharị na Ndozi - Ibe, KeleChukwu 